**Budapest (Kiállítóhely neve szerint ABC)**

**Art IX - XI Galéria**

**1111 Budapest, Bartók Béla út 1.**

 09.14. 18:00 Huszár Andrea Magdolna szakrális képzőművészeti alkotásának megnyitója. Megnyitja: Garami Gréta művészettörténész

Nulladik hosszúsági fok Közreműködők: Éltes Barna, Mile Zsigmond, Schreck Tibor Koronahegyek, peremes, rögös utak, ahonnan magasról, a ráeső fényben megpillanthatod a hollót is– fehér színében. Ritka az ilyen táj, ahol az idő körbeér. Szent hely. A középkori nulladik hosszúsági fok. Magyarország. Buda. A kiállítás zárónapja: 2013. szeptember 30.

Nyitva: 09.17-21. 15:00 – 18:00

**Ballonyi Pál Margit műterme**

**1174 Budapest, Árpád fejedelem utca 46.**

 09.19. 11:00 – 16:00 A rákoshegyi festőművésznő nyitott műteremmel várja az érdeklődőket

**Barabás Villa Galéria**

**1122 Budapest, Városmajor utca 44.**

09.17. 18:00 Kilenc Ágú Korona Művészcsoport kiállításának megnyitója

A Kilencágú Korona Művészcsoport 2009-ben Szentendrén alakult textilművészekből, grafikusművészekből. A Barabás Villában több műfajú válogatást mutatnak be, amelyek ünnepi alkalmakra, egyházi helyszínekre készültek. A megnyitót művésztalálkozó, tárlatvezetés és élő zene kíséri. Megnyitja: Dvorszky Hedvig művészettörténész. Megtekinthető: 2013. október 5.

**Bartók Béla Unitárius Egyházközség temploma**

**1092 Budapest, Hőgyes Endre utca 3.**

09.15. 10:00 Minden lehetséges annak, aki hisz - képzőművészeti kiállítás megnyitója

Kiállító művészek: Bányai Gizella, Dercsényiné Horváth Gabriella, Gera Katalin, Nádas Alexandra, Sz. Jánosi Erzsébet, Várhelyi Tímea, Veress Enéh, Aknay János, Bujdosó Ernő, Fazakas-Koszta Tibor, Lőrincz Ferenc, Nagy Gábor, Tuzson-Berczeli Péter A kiállítást megnyitja dr.Feledy Balázs művészettörténész. Közreműködik Jankó Attila fagottművész

**Boldog Salkaházi Sára templom**

**1157 Budapest, Pattogós út 1.**

09.15. 10:00 Szabó Dávid festőművész kiállításának megnyitója

A kiállított festmények a programsorozat végéig láthatók a közösségi teremben.

**Café Dorottya**

**1051 Budapest, Dorottya utca 1.**

Madarassy András: Apostolok c. kiállítása

09.16. 17:00 Megnyitó A kiállítást Verőcei Gábor plébános úr nyitja meg.

Nyitva: 09.17-22. 9:00 – 22:00

**Epreskert udvara**

**1063 Budapest, Kmety Gyula utca 26-28.**

Stabat Mater - kiállítás az Epreskertben

A kiállító művészek: Hajdufy Zsuzsa, Mecseki Hargita, Kiss György, Krasznai János, Juhász Miklós, Ilosfai Krisztián

09.18. 17:00 Pergolesi: Stabat Mater - az Epreskert Barokk Kálváriáján :: Előadják: Bokor Jutta, Bartók - Pásztory díjas énekesnő, Cecília LLoyd, az Operaház magánénekese, és a kiegészített Fodor kvartett

 Nyitva: 09.19-22. 10:00 – 19:00

**Építészek Háza Kós Károly terem**

**1088 Budapest, Ötpacsirta utca 2.**

09.16. 17:00 Templomaim - Finta József grafikái – a kiállítás megnyitója

„Akár Erdélyben járunk, akár Párizsban, Rómában, Rodoszon, Barcelonában, Velencében, ahova minden évben elmegyünk, mindenhol rajzolok. Van, amikor nem igazán jó a hangulatom, akkor csak tíz-tizenöt rajz készül, de általában egy hét alatt harminc-negyven."

Nyitva: 09.17-21. 11:00 – 15:00

**Fasori Evangélikus Egyházközség központja**

**1071 Budapest, Damjanich utca 28/b**

Puchard Zoltán fotókiállítása "...újat és ót hoz elő..." Mt 13,52

A művész változatos témájú fotóival néhány éve ismerkedhetett meg a szélesebb közönség. Most kifejezetten szakrális témájú válogatással készül a kiállításra. Az életképeket és meditatív felvételeket a világutazó fotós a kereszténység egyetemességének és életigenlésének eleganciájával tárja elénk. A mottóul szolgáló jézusi idézet utal a transzcendens látószögre, melyben hagyomány és újszerűség különleges kapcsolata érhető tetten.

Nyitva: 09.16-20. 09:00 – 13:00

**Fény Galéria**

**1024 Budapest, Széll Kálmán tér 3.**

09.20. 18:00 Remény - fotókiállítás megnyitója

Köszöntőt mond Tőkés Júlia galériavezető. A megnyitón közreműködik Heidrich Roland gitárművész.

A kiállítók célja a remény jeleinek felmutatása a fotóművészet eszközeivel. Kiállító művészek: Eifert János, Lelkes László, Maczkó Erzsébet, Rainer Péter, Szentiváni János, Szél Ágnes. Rendezte: Rainer Péter építész-belsőépítész

Nyitva 2013. október 18-ig, hétköznap 12-18 óráig

**FUGA-Budapesti Építészeti Központ**

**1052 Budapest, Petőfi Sándor utca 5.**

Refractions. Kelle Antal ArtFormer kiállítása

09. 12. 18:00 Megnyitó - A kiállítás szobrokat, képeket, videofilmeket és egy erre az alkalomra készített installációt tartalmaz konkrét vallási jelképek felhasználásával - eljutva a teljes vizuális absztrakcióig

09.17. 13:00 Kelle Antal tárlatvezetése Refractions című kiállításán

Nyitva: szeptember 29-ig, minden nap 10.00-21.00

**Galéria 12 Kiállítóhely és Kávézó**

**1125 Budapest, Hajnóczy József utca 21.**

09.02. 18:30 Megnyitó - Himnusz - XII. kerületi képző és iparművészek kiállítása. A kiállítást megnyitja: Jelenits István SchP Közreműködik: Császár Angéla színművésznő

Nyitva: 09.14-21. 14:00 – 22:00

**Galéria Lénia**

**1021 Budapest, Széher út 74.**

 09.14. 11:00 Megnyitó - A kiállítást megnyitja: dr. Feledy Balázs művészeti író, fellép: Lőrinszky Attila nagybőgőművész - Kiállító művészek: Árvay Zolta, Azbej Kristóf, Benczúr Gyula, Borza Teréz, Bikácsi Daniela, Gyárfás Gábor, Horkay István, Katona Kata, Kádár Katalin, Krajcsovics Éva, Szentgyörgyi József, Tolnay Imre, Zöld Anikó

Nyitva: 09.15. 14:00 – 18:00, 09.17. 16:00 – 20:00, 09.21. 14:00 – 18:00

**Hegyvidéki Önkormányzat Folyosó Galériája**

**1126 Budapest, Böszörményi út 23-25.**

09.18. 17:00 Bíró Aurél történész Szűz Máriás zászlók c. fotókiállításának megnyitója - Köszöntőt mond: Fonti Krisztina alpolgármester, bevezetőt mond: Bíró Aurél történész, a kiállítást megnyitja: Dr. Pandula Attila történész, egyetemi docens

Biró Aurél történész több éves kutatása során, több mint 300 Szűz Mária-ábrázolású zászlót katalogizált. A 16–21. századi zászlók típusai között találunk templomi, katonai, céhes, iskolai, ipartestületi és cserkész zászlókat.

A kiállítás megtekinthető: 2013. október 16-ig, ügyfélfogadási időben (hétfő: 13-17:30, szerda: 8-16, péntek: 8-12)

**HEREDITAS Galéria**

**1052 Budapest, Vitkovics Mihály utca 12.**

09.16. 10:00 Megnyitó - Diákok a magyar szakrális örökség őrzésében. Kiállítás a KPSZTI pályázatának díjnyertes munkáiból. A katolikus iskolák számára meghirdetett pályázat keretében a diákok felkutatták és bemutatták környezetük szakrális építészeti és tárgyi emlékeit, tevékeny részt vállalva azok megóvásában, továbbörökítésében. A kiállításon láthatók a diákok által kiválasztott templomok, kálváriák szobrok, útszéli keresztek, liturgikus vagy a népi vallásossághoz tartozó tárgyak, az állaguk megőrzésére kidolgozott javaslatokkal együtt.

Nyitva: 09.17-19. 10:00 – 18:00

Szakrális képek és szobrok Kiállítás a magyar vidék szakrális emlékeiből. A kiállításon a 18-20. század szakrális emlékeiből tárunk szemelvényeket látogatóink elé. A Belvárosi Szakrális Kőtár töredékei mellett idén a paraszti tisztaszobák vallásos tárgyait is bemutatjuk. A kiállítási tárgyak a magyar nép egykori, mély vallásosságának bizonyságai.

Nyitva: 09.21-22. 10:00 – 18:00

**Kájoni János Közösségi Ház**

**1025 Budapest, Szilfa utca 4.**

Mohay-Rodler Rita képzőművész és Farkas Péter fotókiállítása

09.14. 16:30 A kiállítás megnyitója - Köszöntőt mond Dériné Stark Zsófia, a kiállítást megnyitja Pius atya

**Kiskép Galéria**

**1014 Budapest, Országház utca 15.**

09.14. 18:00 Hit, remény, szeretet- kiállításmegnyitó

A kis kápolnák meghitt hangulata és két különleges triptichon várja a látogatókat. Morelli Edit festőművész, három részből álló festőrománc művének középpontjában Mária látható a kis Jézussal. Incze Mózes fiatal festőművész alkotásán pedig a várandós Mária szerepel. Két művész generáció, két nemes műfaj kiváló képviselője különleges körülmények között mutatja be a Szűzanyát.

Nyitva: 09.14-22. 10:00 – 18:00

**Regnum Marianum templom és Közösségi Ház**

**1141 Budapest, Zoborhegy tér 18.**

09.17. 09.18. 09.20. 16:00

Kulturális értékeink bemutatása Templomunk az egykori Városliget szélén állt A templomhoz közösségi Ház is tartozik. Itt rendeztük be kiállításainkat: helytörténeti, liturgikus, ötvösművészeti, Kereszténység 1000 éve, Címeres téglagyűjtemény, Zsolnay fehérporcelán gyűjteményeinket. Ajánljuk még Bárdos Lajos életművét bemutató kiállításunkat, Lohr Ferenc grafikáit, Patay Éva festményeit.

**Kulturális Örökségvédelmi Hivatal Galéria**

**1014 Budapest, Táncsics Mihály utca 1.**

Szent és profán. Mátai Attila kiállítása

09.14. 16:00 Megnyitó - A kiállítást megnyitja Simon András grafikus

„Olyan különleges tereket alkot képeiben, melyek Pilinszkyt juttatják eszünkbe: „A pokol térélmény. A mennyország is." Ezeket aztán benépesíti ismert és ismeretlen, mitologikus és valódi lényekkel, tárgyakkal. És aztán, amikor már éppen túl komolyan vennénk a dolgokat, észrevesszük, hogy ebben a teremtésben a komolyság mellett, vele közel egyenértékűen jelen van a groteszk is.” Filip Tamás költő

Nyitva: 09.16-20. 10:00 – 17:00

**Magdolna Torony**

**1012 Budapest, Kapisztrán tér 6.**

09.14. 18:00 Jézus élete - Aknay János, ef. Zámbó István, Tábori Csaba kiállításának megnyitója – A kiállítást megnyitja: Novotny Tihamér, művészettörténész, művészeti író

A Biblia pauperum és a Biblia picta hagyományát felelevenítő tárlat egy magánszemély, Matula Péter kezdeményezésére jött létre, aki három kortárs képzőművészt bízott meg azzal, hogy mindenféle megkötöttség nélkül, ki-ki a saját stílusa és formavilága szerint fesse meg az általa kiválasztott evangéliumi részleteket. Aknay János, ef. Zámbó István és Tábori Csaba képi válaszai merőben eltérőek, ám pontosan ettől izgalmas ez a kiállítás!

09.15-22. 10:00 – 18:00

**Néprajzi Múzeum**

**1055 Budapest, Kossuth Lajos tér 12.**

09.21. 11:00 Emlék Sasvárról. Piéták síkban és térben - megnyitó és tárlatvezetés

09.22. 11:00 Tárlatvezetés

A felvidéki Sasvárról származó darabok templomi vagy egyéni, otthoni kegyesség tárgyai voltak, amiket fali fülkében, sublóton, vagy szekrénytetőn helyeztek el.A kiállítás bemutatja a helyszínt - a felvidéki Sasvárt és kegytemplomát, valamint a Néprajzi Múzeumban őrzött szobrokat és archív fotókat.

Nyitva: 09.21-22. 11:00 – 18:00

**Óbudai Kulturális Központ**

**1032 Budapest, San Marco utca 81.**

09.20. 18:00 Bráda Tibor, Gajzágó Sándor festőművészek és Pálffy Katalin szobrászművész közös kiállítása

A kiállítást megnyitja: Bús Balázs, Óbuda-Békásmegyer polgármestere Közreműködik: Fábián Éva pedagógus, népzenész A kiállítás október 4-ig, hétköznapokon 9-16 óráig ingyenesen látogatható.

**Párbeszéd Háza**

**1085 Budapest, Horánszky utca 20.**

09.20. 16:00 Érintések

Horváth János roma festőművész kiállításának megnyitója. A kiállítást megnyitja: Takács Gábor Miskolc megyei jogú város társadalmi felzárkóztatásért felelős referense. Horváth János festőművész és közösségfejlesztő, családfenntartó szakmáját tekintve villanyszerelő. Az alkotás létfontosságú szerepet tölt be az életében.

Alfától ómegáig

Kortárs szakrális képző- és iparművészeti kiállítás a Szent Kristóf Művésztelep Alapítvány, az Olajág Keresztény Művészeti Társaság és a Csemadok szervezésében.

Nyitva: 09.16-21. 10:00 – 18:00

**Petőfi Irodalmi Múzeum**

**1053 Budapest, Károlyi Mihály utca 16.**

09. 13. 17.30 "Mátyás király és a tisztavizű kút" - Huszár Andrea Magdolna szobrászművész kiállításának megnyitója – Megnyitja: Erdélyi Zsuzsanna, néprajz kutató, közreműködik: Ferencz Éva Magyar Örökség-díjas énekművész

"Szentjeink nevét viselő virágok, fűszeres illatú, vagy keserédes gyógynövények közén ékszerszerű csobogó, patakhangba vegyülő apokrif imazengés, a mese enyhet adó tiszta forrása. Ahol színek, illatok, hangok fonódnak sóhajtássá.” Pápainé Páhi Emma karcsai mesemondó meséje alapján.

Nyitva: 09.14-22. 10:00 – 18:00

**Piarista Gimnázium aula**

**1052 Budapest, Pesti Barnabás utca 1.**

09.14. 16:00 Szegény ember aranya - szalmakincsek a zengővárkonyi Szalma-Kincs-Tárból kiállítás megnyitója - Szakvezetéssel egybekötött szalmafonás bemutatóval és szalmakereszt készítéssel.

09.21. 10:00 – 16:00 Szakvezetéssel egybekötött szalmafonás bemutatóval és szalmakereszt készítéssel

A zengővárkonyi Szalma-Kincs-Tár - nemzetközi kézműves szalmatárgyak muzeális kiállítóhelye a válogatást mutat be a gyűjtemény szakrális tárgyaiból. Keresztek, betlehemek, ikonok és sok különleges kultikus tárgy készült szalmából a világ számos országában. Erre csodálkozhatnak rá a látogatók, akiknek lelki-esztétikai élményt egyaránt nyújt majd a kiállítás.

Nyitva: 09.15-22. 8:00 – 20:00

**Prestige Galéria**

**1052 Budapest, Falk Miksa utca 7.**

Incze Mózes: "Angyalok" - kiállítás

Nyitva: 09.14-21. hétköznap 10:00 – 18:00 Szo: 10:00 – 13:00

**Sapientia Szerzetesi Hittudományi Főiskola**

**1052 Budapest, Piarista köz 1.**

Az Énekek Éneke képekben, prózában és hexameterekben

 „Hozd el arany koronádat a Hermon-szirt tetejéről” (Én 4,8) Az Énekek Éneke képekben, prózában és hexameterekben Kürthy Hanna grafikáinak kiállítása, Benedek István Gábor illusztrált műfordításának és Elena Bosetti közelmúltban magyar nyelven megjelent kommentárjának bemutatója

Megnyitó: szeptember 12. 16:00

Nyitva: 09.14-21. 10:00 – 16:00

**Scheffer Galéria**

**1113 Budapest, Kosztolányi Dezső tér 4.**

A csendesség felé - A Scheffer Galériához kötődő művészek szakrális alkotásainak kiállítása. Kurátor: Olescher Tamás Kiállító művészek: Aknay János - Bráda Tibor - Bohus Áron - Bohus Zoltán - Buczkó György - Deim Pál - Farkas Ádám - Fehér László - Konok Tamás - Kovács-Gombos Gábor - Lugossy Mária - Matzon Ákos - Olescher Tamás - Serényi H. Zsigmond - Szöllőssy Enikő - Tölg-Molnár Zoltán - Zöld Anikó

Nyitva: 09.16-20. 14:00 – 18:00, 09.21. 10:00 – 13:00

**Simon András Műteremgaléria**

**1012 Budapest, Várfok utca 12./II.**

09.15. 15:00, 09.19. 19:00 Rejtjelek a művészetben

Szeretettel várom az egyvonalas rajzok kedvelőit egy tanúságtétellel egybekötött tárlatvezetésre és kötetlen beszélgetésre verseimről, írásaimról.

**Szent István Bazilika - Lovagterem**

**1051 Budapest, Szent István tér 1.**

09.20. 19:00 MŰ-TÖREDÉKEK - Török Péter tájépítész kiállításának megnyitója és tárlatvezetés

Köszöntőt mond: Dr. Farkas Attila művészettörténész, érseki tanácsos Megnyitja: Dr. Sisa József MTA BTK Művészettörténeti Intézet igazgatója

„Lelkem lett a küzdés, szívem lett az álmom” „Török Péter Prima Primissima, Europa Nostra és Ybl-díjas tájépítész 17 nagyszabású tervét mutatja be a tárlat 47 tabló segítségével. ”

Nyitva: 09.14-22. 10:00 – 17:30

**Szent Mihály kápolna**

**1014 Budapest, Szentháromság tér**

09.14. 17:00 Az örök harmónia - Boldi kiállítása - A kiállítást megnyitja Dr. Jelenits István Sch.P

Boldi munkássága a mai szobrászatban egyedülállónak mondható. Klasszikus anyagokból, tiszta formákkal dolgozik. Ábrázolásában az emberi test fény és élet. Az arcok mindig az ég felé fordulnak. Boldi művészcsaládból származik, ükapja Lechner Ödön, a szecesszió kimagasló hatású építésze, rokonságban áll a 19. század egyik legnagyobb magyar festőjével, Szinyei-Merse Pállal. Tanulmányait Pécsett, Budapesten és Bécsben végezte.

09.15-22. 10:00 – 18:00

**Újbuda Galéria**

**1113 Budapest, Zsombolyai utca 5.**

09.20. KEZDÉS: 13:00 "ARC SACRA" - Madarassy András festőművész kiállításának megnyitója

"Jézus Krisztus megtestesülése ösztönöz minket, hogy Isten segítségével - a hit által - magunkból és embertársainkból hagyjuk kibontakozni a szentet." A vendégeket dr. Kupper András Újbuda alpolgármestere köszönti, majd a művész mutatja be munkáit. A kiállítás megtekinthető 2013. október 14-ig, hivatali időben.

**Váli Dezső - Nyitott Műterem**

**1027 Budapest, Margit körút 64./b**

"05:40-től 06:40-ig imádkozom, futás, uszoda, festeni 10:30-körül kezdek. Lelkiállapotom ilyenkor - tizenöt éve - szilvalekváros müzli utáni lelkiállapot. Amúgy hívő katolikus módra mosok fogat, és kerékpározom. Bár azt már egyre ritkábban. A festés nálam leginkább testi gyakorlat. Fáradékony vagyok. Ilyenkor egyetlen feladatom az okker mellé megfelelő szürkét találni. Illetlenség, de nem látom a képet öt percre előre. Az úgy összejön."

Nyitva: 09.21. 10:00 – 13:00

**Vízivárosi Galéria**

**1027 Budapest, Kapás utca 55.**

"...hogy fényt hozzon..." kiállítás

Kiállító művészek: Bohus Áron - komputer grafika - Hager Ritta - gobelin - Jovián György - festmény - Katona Katalin - szobor - László Dániel - festmény - Lovász Erzsébet - festmény - Lugossy Mária - szobor - Mátrai Erik - objekt - Stefanovits Péter - digitális nyomat

09.17. 17:00 Pater Kercza Asztrik ferences szerzetes: Mit is gondoljunk az angyalokról? - előadás Nyitva: 09.14. 10:00 – 14:00, 09.17-20. 13:00-18:00, 09.21. 10:00 – 14:00

**Vollnhofer Artstudio**

**1055 Budapest, Szent István körút 12.**

09.19. 17:30 Angyal Júlia festőművész "Üzenet" című kiállításának megnyitója - A kiállítást megnyitja és a festőművészt bemutatja: Dr.Prof. Prokopp Mária. Közreműködnek: Bodza Klára énekművész; Harsányi Elvira és Harsányi Zsolt zenészházaspár

A kiállítás 2013. október 10-ig látogatható hétköznap 10:00-13:00 és 15:00-18:00

**Országos (város szerint ABC)**

**Önkormányzat Tanácsterme Abaliget**

**7678 Abaliget, Kossuth utca 87.**

09.16. 18:00 "Valóban Méltó" Ikonkiállítás

Bolgár ortodox kolostorokban készült ikonokat láthatnak az érdeklődők. A kiállítást megnyitja Strijk András ortodox diakónus.

**Abonyi Lajos Múzeumi Kiállítóhely**

**2740 Abony, Vasút út 16.**

"Sej Nagyabonyban csak két torony látszik..." - időszaki kiállítás

Az időszaki kiállítás bemutatja az abonyi római katolikus és református templom helytörténeti és művészeti jelentőségét, a múzeum gyűjteményéből válogatott archív fotókkal, dokumentumokkal.

Nyitva: 09.20-22. 13:00 – 17:00

**Klivényi Lajos Katolikus Közösségi Ház**

**5830 Battonya, Hősök tere 5.**

09.16. 18:00 A 100 éve született Szántó Piroska festőművész kiállítása nyílik meg. A tárlat október 12-ig, munkanapokon 9-12 óráig tekinthető meg, telefonos egyeztetéssel más időpontban is

**Napvirág Otthon**

**2011 Budakalász, Klisovác utca 34.**

Ifjú Palko József szobrász kiállítása Szentecskéim címmel a művész saját válogatásában olyan kedvencekből szemelget, melyek a magyar szent királyok, István, László, Imre és az anyaság misztériumát hordozó Máriák és Madonnák, Korpuszok arany sugallatát közvetítik a látogatónak.

09.21. 16:00 – 18:00 A művész tárlatvezetése.

Nyitva: 09.14-22. 10:00 – 18:00

**Katolikus Templom**

**2737 Ceglédbercel, Petőfi S. utca**

Karsai Istvánné Dudás Erzsébet rokokó, biedermayer, Munkácsi és Toulous de Loutrec, Renoir festményeiből készült gobelineinek kiállítása.

Nyitva: 09.14-19. 18:00 – 20:00

**Keresztény Múzeum**

**2500 Esztergom, Mindszenty tér 2.**

09.20. 17:00 „Ez a mi hitünk” – A hitvallásról képben és szóban kiállítás megnyitója

A múzeumalapító Simor János a mélyen vallásos szellemiségű festményeket és grafikákat részesítette előnyben. A legtöbbet a római nazarénus mozgalom osztrák és német követőitől vásárolt, mint Julius Schnorr von Carolsfeld, akinek rajzaiból nyílik kiállításunk.

**Fertőrákos Püspöki Palota**

**9421 Fertőrákos, Fő utca 153.**

09.14. 10:00 – 18:00 Madarassy István időszaki kiállítása

**Németh Kálmán Emlékház**

**2151 Fót, Béke utca 31.**

09.17. 09.19. 09.21. 15:00 – 17:00 Képes Biblia - Tematikus tárlatvezetések Kiss Eszter gyűjteménykezelő, múzeumpedagógus vezetésével

**Levendula Galéria**

**2100 Gödöllő, Remsey körút 21.**

09.14. 17.00 Kovács Gabriella és Szentiványi-Székely Enikő textilművészek kiállításának megnyitója Szeptember 16-20. között esténként 17.30-kor kamarakoncertek a Levendula Galéria előtt

"Közös kiállításukon láthatók az egyéni utak és a GÖMB csoport tematikus kiállításaira készült közös alkotások is. Utóbbiak érdekessége a művek létrehozása. Az a párbeszéd, ahogyan „félkész” munkáikat egymásnak átadva készítenek közös műveket. Egyikük elindít egy folyamatot a saját művészi kifejezőeszközeivel, majd rábízva a másikra annak továbbformálását. Így a létrejött alkotások, az alkotók lelki hasonlóságáról is tanúskodnak."

**Hajdúsági Múzeum**

**4220 Hajdúböszörmény, Kossuth Lajos utca 1.**

09.17. 15:00 A csend üzenete kiállítás megnyitója. Gyurkovics Hunor Szervátiusz Jenő- és Káplár Miklós-díjas szabadkai festőművész tárlatán a lélek, az elmúlás és az emlékezés hármas egységének képekben megálmodott világa tárul a látogatók elé. A Hajdúsági Nemzetközi Művésztelep 2013. évi kurzusán készült alkotások titokzatossága mérhetetlen nyugalmat áraszt, fülünkbe súgva a csend üzenetét.

Nyitva: 09.18-21. 10:00 – 16:00

**Hárskúti Magyarok Nagyasszonya Templom**

**8442 Hárskút, Fő utca 2.**

09.15. 13:00 A hárskúti templom építésének története képekben - Fotókiállítás

A kiállítás célja bemutatni a templom építésének történetét régi fényképek segítségével, rámutatva az összefogás erejére a nehéz időkben, megemlékezve templomépítő Márton Antal plébánosunkról és Kóbor Sarolta Emília nővérről, templomunk énekkarának vezetőjéről.

09.21. 15:00 Kiállítás a Munkácsy Mihály díjas Hertay Mária grafikus és tűzzománc művész műveiből

E kiállítással szeretnénk a tavaly 80-ik életévét betöltő művésznő előtt tisztelegni, valamint bemutatni a falu lakói és minden érdeklődő számára a művésznő által készített, természetet ábrázoló műveit is. A kiállítás október 20-ig megtekinthető.

**Érseki Kincstár**

**6300 Kalocsa, Hunyadi utca 2.**

09.16-20. 9:00 – 17:00 Restaurálás élőben - kiállítás születik. Hanisch Mátyás késő barokk vándorfestő műveinek újjászületése

A látvány-restaurátorműhelyben a restaurálást végzi: Korheczné Papp Zsuzsa, a Szabadkai Városi Múzeum festő-restaurátora és Springer Ferenc festő-restaurátor. A program a jővő évi Hanisch-kiállításunk előkészítése.

**Kaposfüredi Szent Őrangyalok Templom**

**7451 Kaposfüred, Kaposfüredi út**

Kezek imája - Hogyan szólítja meg a kő- vagy fadarab az embert? A rajtuk lévő fölösleget lebontó alkotó által, aki hagyja magát megszólítani Istentől. Aki hagyja, hogy imádkozzanak kezei, míg lefaragja a többletet, hogy előbukkanjon az Isten által a kőbe, fába elrejtett forma. Teremtő együtt-működés ez Kling József szobrászművész és Isten között.

Nyitva: 09.16-20. 18:30 – 19:00

**Baptista gyülekezet**

**7400 Kaposvár, Béke utca 30.**

09.17. 18:00 Molnár Mária mártír misszionárius élete és szolgálata - Kiállítás és megnyitó előadás

Molnár Mária az egyetlen mártír misszionáriusa a 20. századi magyar keresztény egyháznak. A mártír misszionáriusnő több, mint 15 évig szolgált az akkor még kannibál törzsek között az óceániai szigetvilágban. Életéről és munkásságáról életrajzírója, Miklya Luzsányi Mónika számol be az érdeklődőknek.

Nyitva: 09.20-22. 10:00 – 18:00

**Somogy Megyei Kormányhivatal Galériája**

**7400 Kaposvár, Csokonai utca 3.**

09.17. 16:30 Megnyitó - Átváltozások - Hidasi Ágnes kaposvári zománcművész kiállítása

"A tűzzománc elkészítéshez nagyfokú belső látásra és tapasztalatra van szükség, hiszen az egy bonyolult technológia, nagy precizitást és türelmet igényel. A művész élete és munkája rengeteg nehézséggel van tele, de csodálatos, hogy mint a rózsát, a tüskéket olyan szépség veszi körül, mint az alkotás, a szirmok." Hidasi Ágnes tűzzománccal 1995 óta foglalkozik, főleg rekeszzománcokat készít.

09.18-20. 8:00 – 16:00

**Cifrapalota**

**6000 Kecskemét, Rákóczi út 1.**

Signum - Egy születőben levő új gyűjteményi egység a Kecskeméti Katona József Múzeumban

A múzeum nagy hangsúlyt fektet a keresztény tematika és a kortárs művészet kapcsolatára. Ennek két fő pillére a 2002-ben indult Kortárs Keresztény Ikonográfiai Biennálék, ill. az erre alapuló gyűjteményfejlesztés. A kiállítás ebből az egyre nagyobb – a nem egyházi fenntartású múzeumokban egyedülállónak tekinthető – kollekcióból nyújt egy kis ízelítőt. A kiállítást anyagát gyűjtötte, rendezte: ifj. Gyergyádesz László művészettörténész.

Nyitva: 09.14-15. 10:00 – 17:00

**Hetednapi Adventista Egyház Kápolnája**

**6000 Kecskemét, Liszt Ferenc utca 28.**

09.14. 20:00 Megnyitó - Templomok és Szentek - Bella Rózsa Pilinszky-díjas tanár, grafikusművész és Györgyi Zsuzsanna grafikusművész Templomok és Szentek című kiállítása. A kiállítás megnyitása a Templomok éjszakája Jöjj, mondjunk hálaszót! című zenés művészettörténeti előadás keretében történik. Bella Rózsa egyházi témájú rézkarcokat, Györgyi Zsuzsanna vegyes technikájú grafikákat állít ki.

Nyitva: 09.17. 16:00 – 18:00, 09.19. 16:00 – 20:00, 09.21. 10:00 – 18:00

**Leányfalu-Ház Aba-Novák Galéria**

**2016 Leányfalu, Móricz Zsigmond út 124.**

09.14. 16:00 – 17:30 óra Megnyitó - Aba-Novák Sacra – Aba-Novák Vilmos szakrális művei

Megnyitja Molnos Péter Aba-Novák Vilmos szakrális munkái némiképpen háttérbe szorulnak festményei és grafikai munkái mellett. Miközben első nemzetközi sikereit éppen szakrális témájú grafikával aratta (Savonarola). A szegedi Dömötör-torony falaira készített alkotásaival is aranyérmet nyert a Padova-i Egyházművészeti kiállításon. Éppen ezért tartottuk fontosnak, hogy e tárgyban készült munkáit is közönség elé vigyük.

Nyitva: 09.15-22. 14:00 – 18:00

**Katolikus Templom Murga**

**7176 Murga, Fő utca**

09.14. 17:30 óra SZENTsÉG című kiállítás megnyitója - Szentség, Szent, Ég, "Szent Ég!" - különböző műfajokban alkotó művészek, eltérő habitusuk szerint játszanak a szavakkal és gondolkodnak el arról, hogy mit jelent számukra a "szentség". Kiállítók: Ágoston-Papp Mónika keramikus, Hoós Jenő fotóművész, Kun György grafikus, Siklós Péter fotóművész, Zsolnai Mihály faszobrász

Nyitva: 09.15-21. 10:00 – 18:00

Nagytarcsai Falumúzeum

2142 Nagytarcsa, Múzeumkert utca 21.

09.14. 15:30 Botz Yvette üvegművész és Sárdi Lászlóné decoupage művész kiállításának megnyitója

09.15. 09.22. 10:00 – 19:00, 09.16.-20. 14:00 – 18:00, 09.21. 10:00 – 19:00 óra 09.22. 10:00 – 17:00

**Pannonhalmi Főapátság**

**9090 Pannonhalma, Vár utca 1.**

Imago - Portrék a Pannonhalmi Főapátság gyűjteményeiből – A kiállítása az arckép, a portré funkcióit mutatja be. A festészeti, grafikai, illetve fotográfiai anyag súlypontja a 18. és 19. századra esik, de tematikus válogatásunk a középkortól egészen a 20. század közepéig ível. Fél éven keresztül számos ritkaságot láthatnak a Pannonhalmára érkezők, hiszen az ország egyik leggazdagabb egyházi gyűjteményének legértékesebb darabjaiból válogattunk.

Nyitva: 09.14-22. 10:00 – 17:00

**Dómmúzeum**

**7621 Pécs, Káptalan utca 8.**

09.14. 17:00 Marsai Ágnes: Bibliai képek c. képzőművészeti kiállítás megnyitója

„Bibliai Képek” című kiállításom, az Ó – és Újszövetséghez készült grafikáimat tartalmazza, melyek színes és fekete-fehér ceruzarajzok, krétarajzok és kollázsok. A képek, nem illusztrációk, hanem a tanítások gondolatait igyekeztem képpé fogalmazni. Kiállításuk, a Biblia történeti sorrendjét követi. A sorozat minden lapjához idézet tartozik. Ezek a Károli Biblia veretes sorai és magyar költők, /klasszikus és kortárs/ verseiből való idézetek.

Nyitva: 09.14-22. 9:00 – 17:00

**Janus Pannonius Múzeum Néprajzi Múzeum**

**7621 Pécs, Rákóczi út 15.**

Fidelissimus Pastor - Mindszenty József bíboros emlékkiállítás

Bécs, Veszprém és Hévíz után 2013. május 16-ától Pécsett, a Janus Pannonius Múzeum (JPM) Néprajzi Osztályán tekinthető meg a Fidelissimus Pastor – Mindszenty bíboros fehérvértanúsága című tárlat. A kiállítás számos partnerintézmény tulajdonát képező tárgyi és dokumentációs anyaga a JPM néprajzi anyagával egészül ki. A kiállítás teljes képet ad Mindszenty József életútjáról, és bemutatja az életút keretét adó történelmi korszakokat.

Nyitva: 09.17-18. 10:00 – 18:00

**Ráckeresztúr Helytörténeti kiállítás**

**2465 Ráckeresztúr, Kocsy Mayer Gyula utca 6.**

Múlt eszközei a Biblia fényében - A kaszától a péklapátig

Eleink nemcsak a munkájukra kérték Isten megszentelő áldását, hanem eszközeiket is megáldatták, melyekkel a mindennapi kenyerüket megtermelték. Ezeknek, az eszközöknek egy része, áldott, némelyek látható formában is hordozzák magukon, őseinknek Istenhez kapcsolódó jeleit. Ilyen lehet, a kasza, villa nyelének végébe faragott kereszt, vagy a kampósbotra szegelt Szent Kristóf képe. Résztvevők: Német Mihály, gyűjtő és Dobai János, műkedvelő faragó

Nyitva: 09.14-15. 10:30 – 15:00

**Dornyay Béla Múzeum**

**3100 Salgótarján, Múzeum tér 2.**

09.21. 14:00 Gyűjteményi kiállítás megnyitó

Olyan írásos és tárgyi emlékek kiállítása, mely a Nógrád megyei vallásos gyakorlat emlékeit mutatja be az itt élők történetén keresztül.

**Szent István Művelődési Ház**

**8000 Székesfehérvár, Liszt Ferenc utca 1.**

09.21. 15:00 Jovián György kiállításának megnyitója

A fesztivál székesfehérvári megnyitó ünnepségén a Székesfehérvári Egyházmegye Kortárs Művészeti Gyűjtemény újabb ünnepségére kerül sor. Spányi Antal megyés püspök üdvözlete után Jovián György festőművészt Szemadám György köszönti. Majd az érdeklődők megtekinthetik a művész 2013. október 22-ig nyitva tartó kiállítását. Közreműködik Szabó Ildikó csellóművész.

**Szerb Egyházi Múzeum**

**2000 Szentendre, Pátriarka utca 5.**

09.21. 16:00 Aknay és az ikon c. kiállítás megnyitója

A kiállítás, a Szerb Egyházi Múzeum ikonjai által az ikon teológiáját, tematikáját, szimbólumrendszerét, térszemléletét szembesíti a festő ikonos – főképpen angyalokat megjelenítő – alkotásaival. A kiállítás jóval túlmutat művészeti jelentőségén, korok, kultúrák, egymást gazdagító találkozásairól beszél. Megnyitja dr. Nagy Márta a kiállítás kurátora. Közreműködik: Binder Károly. A kiállítás 2013. december 31-ig tekinthető meg.

Nyitva: 09.22. 10:00 – 18:00

**Tatai Esterházy-kastély**

**2890 Tata, Kastély tér 1.**

09.14. 16:00 Kamalduliak és karthauziak c. kiállítás megnyitója

**KOGART Kiállítások Tihany**

**8237 Tihany, Kossuth Lajos utca 10.**

"Tihany vonzásában" – Válogatás Borsos Miklós szobrászművész munkáiból

A KOGART anyagából válogatott tárlaton mutatjuk be a 20. század egyik legnagyobb magyar szobrásza, BORSOS MIKLÓS (1906–1990) művészetét. A tihanyi mester oly mélyen kötődött az emberi műveltség egyetemes értékeihez, a Biblia és a kereszténység világához, a görög-római mitológiához, a reneszánsz szelleméhez, a zenéhez és a természethez, mint az a fa, amely mélyre ereszti a gyökereit, hogy az erdő sűrűjében a többi fa közül kiemelkedjen a fény felé.

Nyitva: 09.14-22. 10:00 – 18:00

**Arcus Galéria**

**2600 Vác, Köztársaság út 7.**

 09.20. 17:00 "A váci Karolina kápolna" - Könyvbemutató és kiállításmegnyitó

Közreműködik: Keserü Katalin művészettörténész és Tumbász András fotóművész

**Szaléziánum Érsekségi Turisztikai Központ**

**8200 Veszprém, Vár utca 31.**

Vallástörténeti herendi porcelánkiállítás

A tárlat magyar és bibliai szenteket mutat be. A fesztivál keretében a tárlat a kijelölt napokon ingyenesen megtekinthető. Kísérőprogramként porcelánfestést tekinthetnek meg az érdeklődők.

Nyitva: 09.14-15. 10:00 – 17:00, 09.21-22. 10:00 – 17:00

**Zsámbéki Premontrei KSZJ Iskolaközpont**

**2072 Zsámbék, Zichy tér 3.**

09.20. 16:00 "Pléhkrisztusok" c. kiállítás megnyitója

Két kiállítás is nyílik ebben az időpontban. Olasz Ferenc pléhkrisztus fotóinak kiállítása - megnyitja: Holnapy D. Márton o. praem. igazgatóhelyettes, és a Premontrei Iskola diákjainak és tanárainak munkáiból, pléhkrisztus inspirációkra készült munkáiból összeállított kiállítás - megnyitja: Olasz Ferenc

**Csemadok Galéria**

**Szlovákia, 94501 Észak-Komárom, Kossuth tér 3.**

Évek óta a Csemadok Galéria képviseli a Felvidéket az Ars Sacra Fesztiválon.

A komáromi zsidóság szakrális emlékei c. kiállítás szeptember 8-21-ig látogatható

Nyitva: 09.15-21. 10:00 – 18:00

09.21. 16:00 A szent és profán határain - Vass Dániel Svájcban élő magyar fotóművész kiállításának megnyitója. Közreműködik: a Szlovákiai Magyar pedagógusok Vass Lajos Kórusa. Vezényel: Józsa Mónika és Tóth Árpád. A kiállítás október 15-ig tekinthető meg. Nyitva: 09.22. 10:00 – 18:00

**Szent András-templom**

**Szlovákia, 94501 Észak-Komárom, Nádor utca**

09.15. ÉLETIDŐ – ČAS žIVOTA - Tajti Eszter festőművész és Szentiváni János fotóművész kiállítása 10:00 szlovák nyelvű megnyitó 12:00 magyar nyelvű megnyitó

09.21. 18:00 Ünnepi szentmise - Közreműködik: a Szlovákiai Magyar pedagógusok Vass Lajos Kórusa. Vezényel: Józsa Mónika és Tóth Árpád

**"Faluház Oromhegyes"**

**Szerbia, 24426 Oromhegyes, November 29. utca 2.**

09.20. 19:00 Képzőművészeti kiállítás